
                    Bd. C.D. Loga nr. 1, Timişoara, tel: +40 256 – 408.300, e-mail simona.balan@primariatm.ro 

RAPORT DE SPECIALITATE

privind aprobarea listei de priorități pentru anul 2023, în vederea repartizării 

unei locuințe din fondul  locativ de stat, locuință socială sau

din proprietatea privată a municipiului Timișoara
Având în vedere Referatul de aprobare al Proiectului de hotărâre al Primarului Municipiului Timișoara și Proiectul de hotărâre privind aprobarea listelor de priorități pentru anul 2023;

În conformitate cu H.C.L.M.T. nr. 38/02.02.2016 privind criteriile de întocmire a listelor de priorități și procedura de repartizare a locuințelor din fondul locativ de stat și a locuințelor sociale sau din proprietatea privată a municipiului Timișoara, completată cu H.C.L.M.T. nr.60/21.02.2017 privind aprobarea modificării Anexei 2 din H.C.L.M.T. nr.38/02.02.2016,  a fost întocmită lista de priorități pentru anul 2023, la stabilirea ordinii de prioritate luându-se în considerare cererile depuse în cursul anului 2022 și cele depuse în anii anteriori pentru persoanele care au depus formularul de reactualizare a cererii.

La întocmirea listei de priorități s-au respectat prevederile Legii locuinței nr.114/1996 – republicată, cu modificările și completările ulterioare, Hotărârea Guvernului nr.1275/2000 – privind aprobarea Normelor metodologice pentru punerea în aplicare a prevederilor Legii 114/1996 și Ordonanța de Urgență a Guvernului nr.40/1999 – privind protecția chiriașilor și stabilirea chiriei pentru spațiile cu destinația de locuințe, aprobată și modificată prin Legea 241/2001.



Având în vedere cele prezentate precum și prevederile legale, apreciem că proiectul de hotărâre ”privind aprobarea listei de priorități pentru anul 2023 în vederea repartizării unei locuințe din fondul  locativ de stat, locuință socială sau din proprietatea privată a municipiului Timișoara”, îndeplinește condițiile pentru a fi supus dezbaterii și aprobării plenului consiliului local.

                             DIRECTOR,




 ȘEF SERVICIU,

            Cristian Franțescu




   Simona Bălan

